# **Tiszagyulaháza Község Önkormányzata**

# **Képviselő-testülete**

**3/2016. (II. 22.) önkormányzati rendelete**

**a talajterhelési díjról szóló 3/2009. (II. 5.) önkormányzati rendelet módosításáról**

Tiszagyulaháza Község Önkormányzata Képviselő-testülete a környezetterhelési díjról szóló 2003. évi LXXXIX. törvény 21/A. § (2) bekezdésében és a 26. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva a következőket rendeli el:

**1.§**

A talajterhelési díjról szóló 3/2009. (II. 5.) önkormányzati rendelet 2.§ (6) - (7) bekezdése helyébe a következő rendelkezés lép:

1. **„**A talajterhelési díj megfizetésére, bevallására, az ehhez kapcsolódó jogkövetkezményekre, a megállapításhoz és a beszedéshez való jog elévülésére, pénzügyi ellenőrzésére, valamint végrehajtására a Ktd.-ben nem szabályozott kérdésekben az adózás rendjéről szóló törvény rendelkezéseit kell alkalmazni.
2. Kibocsátó a talajterhelési díjat a tárgyévet követő év március 31-éig készpénz átutalási megbízással, vagy banki átutalással egyösszegben köteles megfizetni Tiszagyulaháza Község Önkormányzata 61200230-10106592 számú talajterhelési díj számla megnevezésű számlájára.”

**2.§**

Ez a rendelet 2016. március 1-jén lép hatályba és az azt követő napon hatályát veszti.

Tiszagyulaháza, 2016. február 16.

**Mikó Zoltán Dr. Kiss Imre**

**polgármester jegyző**

**A rendelet kihirdetése megtörtént.**

Tiszagyulaháza, 2016. február 22.

**Dr. Kiss Imre**

**jegyző**